62021CO0087_INF
Определение на Съда (шести състав) от 14 октомври 2021 г. —NSV и NM
(Дело C‑87/21) (
1
)
„Преюдициално запитване — Член 99 от Процедурния правилник на Съда — Защита на потребителите — Директива 93/13/ЕИО — Неравноправни клаузи в потребителските договори — Приложно поле — Член 1, параграф 2 — Договорни клаузи, които отразяват императивни законови или подзаконови разпоредби — Договори за заем в чуждестранна валута — Клаузи във връзка с валутния риск, които възпроизвеждат диспозитивна разпоредба на националното право — Твърдяно неизпълнение на задължението за предоставяне на информация, възложено на банковата институция заемодател — Изискване за добросъвестност — Проверка с оглед на член 1, параграф 2 от Директива 93/13, която националната юрисдикция следва да осъществи приоритетно“
1.
Защита на потребителите — Неравноправни клаузи в потребителските договори — Директива 93/13 — Приложно поле — Изключване на договорните клаузи, отразяващи императивни законови или подзаконови разпоредби — Проверка, възложена на националния съд
(член 1, параграф 2 от Директива 93/13 на Съвета)
(вж. т. 24—27 и 31)
2.
Защита на потребителите — Неравноправни клаузи в потребителските договори — Директива 93/13 — Приложно поле — Изключване на договорните клаузи, отразяващи императивни законови или подзаконови разпоредби — Клауза във връзка с валутния риск, която не е индивидуално договорена и отразява диспозитивна разпоредба на националното право — Разпоредба, която се прилага, когато не е уговорено друго между страните — Неприложимост на директивата — Обхват
(член 1, параграф 2 от Директива 93/13 на Съвета)
(вж. т. 29, 33 и 42 и диспозитива)
3.
Защита на потребителите — Неравноправни клаузи в потребителските договори — Директива 93/13 — Приложно поле — Изключване на договорните клаузи, отразяващи диспозитивни разпоредби на националното право — Задължение за националния съд да провери приоритетно последиците от изключването им, преди да преценява дали клаузите са неравноправни
(член 1, параграф 2 и членове 3, 4 и 5 от Директива 93/13 на Съвета)
(вж. т. 38—41)
Диспозитив
Член 1, параграф 2 от Директива 93/13/ЕИО на Съвета от 5 април 1993 година относно неравноправните клаузи в потребителските договори трябва да се тълкува в смисъл, че клауза в договор за кредит в чуждестранна валута, сключен между потребител и продавач или доставчик, отразяваща диспозитивна национална правна норма, не попада в приложното поле на тази директива дори ако:
–
посочената национална правна норма не е била подложена на оценка от страна на националния законодател с цел уравновесяване на интересите на потребителя и на продавача или доставчика конкретно при договорите за банков кредит, сключвани с потребители,
–
продавачът или доставчикът е включил клаузата в съответния договор, без да изпълни задължението си за предоставяне на информация и осигуряване на прозрачност,
–
съществуват данни, даващи основание да се счита, че съответният продавач или доставчик е включил клаузата в посочения договор, действайки недобросъвестно, тъй като не е можел да не знае, че прилагането ѝ може да доведе до значителна неравнопоставеност в ущърб на потребителя между правата и задълженията на страните по договора.
(
1
)	ОВ C 206, 31.5.2021 г.